དེང་སང་བོད་པའི་སྤྱི་ཚོགས་ནང་ཕྲུ་གུའི་སྐྱེས་ཚེས་སམ་སྐྱེས་སྐར་ཉིན་ཀེག་སྤྲི་གོརབཏུབ་པ་དང།ཡང་ལའི་སྒྲོན་མེར་ཕུ་བརྒྱབ་སྟེ་བསད་པ།མགོ་ལ་ཤོག་བུའི་ཞྭ་མོ་གཡོགས་པ་སོགས་ནུབ་ཕྱོགས་པའི་ལད་ཟློས་བྱེད་མཁན་མང་དུ་འགྲོ་གི་འདུགསྔར་རང་རེ་བོད་ལུགས་ལ་སྐྱེས་སྐར་ཉིན་བླ་མ་དང་དགོན་པ་ལྷ་ཁང་མཇལ་བར་ཕྱིན་ནས་ཕྱག་མཆོད་འབུལ།བསང་གསོལ་དར་སྒྲོགཉམ་ཐག་ལ་སྦྱིན་པ་གཏོང་བ།ཤིང་སྣ་དང་མེ་ཏོག་འདེབས་འཛུགས།དགའ་ཉེ་འཛོམས་ཏེ་ཁྱིམ་དུ་ཁ་ལག་རྒྱས་བཤམས།ཡང་ན་གླིང་ཀར་འགྲོ་བ་སོགས་ལམ་སྲོལ་བཟང་པོ་ཞིག་ཡོད་པ་དེ་དོར་ནས་ཕྱི་ལུགས་ལ་ལད་མོ་བྱས་པ་དེས་མིག་སྔར་མི་མཛེས་པའི་ཁར་རང་ལུགས་ལ་མཐོང་ཆུང་བྱས་འདྲ་དང།ལྷག་དོན་དུ་ནང་པས་སྣང་གསལ་མཆོད་མེ་འབུལ་བ་ནི་མ་རིག་མུན་པ་སེལ་བའི་རྟགས་བཟང་པོར་མི་བརྩི་བ་དང།དེ་ལ་ཕུ་བརྒྱབ་སྟེ་བསད་ན་ཡག་པོར་མི་བརྩིའི་ཁར།སྔགས་ཀྱི་ནུས་པ་ཉམས་ཀྱི་ཡོད་པ་ཤོད་ཀྱི་ཡོད།དེས་ན་ཕ་མེས་དུས་ནས་དར་བའི་ཡ་རབས་ཀྱི་གོམས་སྲོལ་བཟང་པོ་མི་ཉམས་རྒྱུན་འཛིན་ཐུབ་ན་དེ་ལ་རིག་གཞུང་གཅེས་འཛིན་ཟེར་བ་ཡིན།